《满江红 其六 送王实之》
宋代·刘克庄

天壤王郎，数人物、方今第一。谈笑里、风霆惊座，云烟生笔。

落落笑龙湖海气，琅琅董相天人策。问如何、十载尚青衫，诸侯客。

易爱底，些官职。难保底，些名节。拟闭门投辖，剧谈三日。

畴昔评君天下宝，当为天下苍生惜。向临分、慷慨出商声，摧金石。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。